În Anul Centenarului, la Alba Iulia nu mai există nici o cameră de hotel disponibilă pentru 1 Decembrie, când românii sărbătoresc Ziua Naţională.

Singurele locaţii libere sunt la vile private şi au preţuri imense pentru două nopţi: între 2.800 şi 9.300 de lei.

Se estimează un număr dublu de turişti faţă de anul trecut, iar autorităţile locale spun că sunt în incapacitate financiară, din cauza Guvernului şi a premierului Viorica Dăncilă.

Alba Iulia este, fără îndoială, cel mai căutat oraş pe acest final de an în România! În An Centenar, zeci de mii de oameni vor să participe pe 1 Decembrie la Ziua Naţională a României chiar în oraşul Marii Uniri.

Norocoşii şi-au făcut planuri din timp şi au rezervat camere la hotel. Întârziaţii care vor să ajungă în Cetate se lovesc acum de o mare problemă: oraşul e ocupat în proporţie de 97%, iar singurele camere disponibile sunt în vile private şi au preţuri imense pentru perioada 30 noiembrie – 2 decembrie: între 2.800 şi 9.300 de lei!

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

„Noi avem două hoteluri în Alba Iulia: 110 camere în total. Toate rezervările pentru Ziua Naţională s-au făcut din decembrie anul trecut! Nu mai avem absolut nimic, nimic. Sună telefoanele în fiecare zi, dar e imposibil să facem o minune pentru cineva. De departe, este cea mai căutată perioadă din ultimii 20 de ani! Chiar dacă pe 1 decembrie lumea venea la Alba Iulia, ca în acest an n-a fost niciodată. Celor care n-au găsit cameră le vom face o surpriză şi vom face un Revelion tematic «România 100»”, spune Iulia Guş, marketing-manager la Hotel Transilvania.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Autorităţile în război cu Guvernul!

Dacă anul trecut au fost 40.000 de turişti pe 1 decembrie la Alba Iulia, de această dată, autorităţile locale sunt în alertă şi preconizează aproximativ 70-80.000 de turişti.

Mihai Coşer, consilierul primarului Mircea Hava, vorbeşte despre eveniment şi lansează un atac dur la adresa Guvernului.

„Suntem într-o mare incapacitate financiară, pentru că cei de la Guvern ne-au luat 30 de milioane de euro de la buget! Ne-au pus o limită de 50 de milioane şi tot ce depăşim iau ei! Dacă eu colectez 90 de milioane, de ce ne luaţi banii?! Că vreţi voi?! Nu ne scandalizăm cu Viorica, oricum nu înţelege… Nici nu ne plângem. Dar se împlinesc 100 de ani şi Alba Iulia chiar e kilometrul zero. Toată lumea vrea să vină aici, dar oraşul nu beneficiază de nici un sprijin de la Guvern! Sibiul de ce-a beneficiat când a fost Capitală Europeană?! Cred că vom face o subscriţie publică, pentru că altfel vom avea probleme mari. D-asta alergăm după sponsori de luni bune”, a declarat Coşer pentru Libertatea.

50.000 de porţii de mâncare pregătesc oficialii Primăriei Alba Iulia pentru evenimentele care vor avea loc de 1 decembrie

700 de lei a costat un pachet turistic lansat la începutul anului pentru 3 nopţi la Alba Iulia, cazare, masă în sistem demipensiune şi transport autocar. Cele 100 de locuri s-au epuizat în câteva zile.

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție